TEDx Iowa (x = nezávislé TED podujatie) Dr. Terry Wahls
Milovala som Tae Kwon Do.
A raz som vyhrala som aj národné majstrovstvá.
Ale veľa sa od vtedy zmenilo.
Išla som na medicínu, stala sa lekárkou,
mala syna
a potom dcéru.
A dostala som chronickú chorobu, na ktorú neexistuje liek.
V roku 2000, keď som bola diagnostikovaná na sklerózu multiplex (SM),
obrátila som sa na najlepšie SM centrum zaoberajúce sa touto chorobou - Cleveland Clinic.
Mala som najlepších lekárov, dostávala najlepšiu možnú starostlivosť, brala najnovšie lieky.
Napriek tomu, do roku 2003 moja choroba postúpila na sekundárne progresívnu SM.
Podstúpila som odporúčanú chemoterapiu.
Mala som naklápací polohovateľný vozíček.
Taký motorový, na ktorom som mohla jazdiť.
Brala som Tysabri a potom Cellcept,
ale stále viac a viac som bola nevládna.
Moje ochorenie sa zhoršovalo,
bála som sa, že ostanem pripútaná na lôžko.
Začala som čítať najnovšie výskumy na PubMed.gov.
Vedela som sa, že mozog ovplyvnený SM sa časom skcvrkáva.
Preto som každú noc čítala najnovšie lekárske výskumy
o ochoreniach, pri ktorých sa scvrkáva mozog.
Tieto choroby boli Huntingtonova choroba, Parkinsonova a Alzheimerova choroba.
Zistila som, že pri všetkých troch chorobách
mitochondrie nepracujú dobre.
Čo spôsobuje zmršťovanie mozgu.
Pri ďalšom skúmani, som našla štúdie,
kde mozgy myší a ich mitochondrie boli chránené
použitím rybieho oleja, kreatínu a koenzýmu Q10.
Prepočítala som myšacie dávky na dávky pre ľudí
a začala prvé kolo experimentov na sebe.
Postup môjho ochorenia sa spomalil
a ja som bola veľmi vďačná.
Ale aj tak sa to stále zhoršovalo.
Ďalej som objavila Inštitút pre funkčnú medicínu
a cez ich nadstavbový lekársky kurz - Neuroprotection (neuroochrana):
"Funkčný lekársky prístup k bežným a zriedkavým neurologickým syndrómom"
som sa naučila viac o biológii mozgových buniek
a čo môžem robiť, aby som ochránila tie svoje.
Toto je zhrnutie toho, čo som sa naučila:
V mozgu máme miliardu buniek
pospájanú 10 biliónmi spojení.
Všetky tieto spojenia ("kábliky") musia byť odizolované
niečím, čo sa volá myelín.
A skleróza multiplex ničí myelín.
Na vytvorenie zdravého, robustného myelínu,
mozog potrebuje veľa B-vitamínov,
hlavne vitamín B1 - čo je tiamín, B9 - čo je kyselina listová, B12 - čo je kobalamín.
Potrebuje tiež omega 3 mastné kyseliny a jód.
Toto je synapsia.
Tie krásne zlaté kvapôčky sú neurotransmitery.
Mozog na výrobu neurotransmiterov
potrebuje veľa síry a vitamínu B6 - čo je pyridoxín.
Toto sú mitochondrie.
Sú také krásne...
A také kriticky dôležité pre život...
Pretože sú to práve malinké mitochondrie v každej našej bunke,
ktoré zabezpečujú prísun energie pre bunku.
Bez Vašich mitochondrií
by ste neboli väčší než baktéria.
Na medicíne som sa musela naučiť naspamäť
nespočetné reakcie, ktoré zahŕňajú mitochondrie.
Ale nikdy som sa neučila,
ktoré látky dokážu moje bunky vytvoriť
a ktoré musím zkonzumovať,
aby tieto reakcie prebehli správne.
Teraz viem,
že potrebujem veľa vitamínov B, síry a antioxidantov
pre moje mitochondrie, aby prosperovali.
Takže,
som pridala B vitamíny, síru a antioxidanty
do môjho denného režimu.
A potom som si uvedomila,
že môj dlhý zoznam živín
by som mala dostať z jedla.
Že ak by som to urobila,
tak by som pravdepodobne dostala stovky, možno tisícky
ďalších živín, ktoré veda ešte len objaví a pomenuje,
ale ktoré by pomohli môjmu mozgu a mojim mitochondriám.
Ale nevedela som, v ktorých potravinách sa nachádzajú.
a nevedeli to ani lekárske texty ani texty o výžive, ktoré som vyhľadala.
Ale...
internet vedel.
A tak...
(smiech)
... áno, je skutočne užitočný.
Takže použitím internetu som bola schopná zostaviť jedálniček
špeciálne pre môj mozog a moje mitochondrie.
A teraz
predtým, ako Vám poviem, aký je to jedálniček,
poďme sa pozrieť, čo jedia Američania.
Začnem s Vami.
Takže, chcem aby ste si spomenuli na posledných 24 hodín.
A sčítali všetko ovocie a zeleninu, čo ste jedli.
Nezahŕňajte tam zemiaky ani kukuricu a obilniny,
pretože to sú škroby.
Tak, ak tým viete naplniť jeden tanier zdvihnite ruku.
Nehanbite sa, zdvihnite ruku.
OK.
Ak to boli dva taniere zeleniny, nechajte zodvihnutú ruku.
Je tu niekto, kto zjedol tri taniere?
Pozrite sa okolo. Pozrite, koľko málo rúk je zdvihnutých.
Ok, teraz sa pozrieme na ďalšiu rodinu.
Toto je z "Hungry Planet" (hladná planéta),
od Petra Wenzela
Vidíme americkú rodinu a potraviny,
ktoré zkonzumuje v nasledujúcom týždni.
Pozorne si to prezrite.
Uvidíte veľa spracovaného jedla (polotovarov) v krabiciach,
pohároch a iných nádobách.
Takto sa väčšina Američanov stravuje.
A takto sa stravuje väčsina národov,
keď sa stanú bohatšími.
A je to pravdepodobne dôvod,
prečo, keď spoločnosť začne prosperovať,
zdravotný stav jej obyvateľov sa zhorší.
Tento slajd je z práce, ktorú vypracoval profesor Loren Cordain.
Ukazuje percento Američanov, ktorých denný príjem je pod odporúčanou dennou dávkou
pre rôzne dôležité živiny.
Na spodnej polovidi slajdu vidieť, že menej ako polovica
nás konzumuje dostatok vitamínov B, C a A.
Ak sa pozriete na hornú polovičku slajdu,
zistíte, že dve tretiny ľudí
nedostáva dosť vápnika, horčíka, zinku alebo jódu.
A že 80 percent nemá dostatok omega 3 mastných kyselín.
My, vy, všetci trápime naše bunky hladom.
Sme nažive vďaka komplikovaným chemickým reakciám.
Ak nedodáte základné stavebné jednotky: vitamíny, minerály, mastné kysliny,
tieto reakcie nemôžu prebehnúť správne,
čo vedie k vzniku nesprávnych štruktúr,
alebo niektoré štruktúry sa vôbec nerobia.
Pripravujete pôdu pre chronické ochorenie.
Toto je dôvod, prečo sa naše deti rodia
s príliš malými sánkami, vedúcimi ku krivým zubom
a s menšími mozgami.
Toto je dôvod,
prečo vaše cievy začnú byť nepružné ako starnete.
Toto je dôvod prečo 1 z 3 amerických detí
alebo 1 z 2 afroamerických detí alebo hispánskych,
sa stane diabetikom alebo obéznym ešte v detstve alebo v rannej dospelosti.
Toto je dôvod prečo, keď sa pozriete do škôl, každý rok máme
viac a viac detí s ťažkými poruchami správania a učenia.
Ale nemusí to byť takto.
Po 2,5 milióna rokov ľudia jedli to čo nazbierali a ulovili.
Boli známi ako lovci a zberači.
Táto lovecko-zberačská strava z doby kamennej
pozostáva z listov, koreňov, bobúľ, mäsa a rýb.
Z potravín, ktoré sú lokálne dostupné, čerstvé, sezónne
a samozrejme, organické.
Inuiti ďaleko na severe jedli veľmi odlišne od afričanov na savanách.
A predsa, keď vedci analyzovali tieto lovecko-zberačské spôsoby stravovania,
zistili, že presahuje odporúčanú dennú dávku dva až desaťkrát
v závislosti od skúmanej živiny.
Títo dávnovekí ľudia vedeli viac o strave pre lepšie zdravie a vitalitu
ako my lekári a my vedci.
Lovecko-zberačská strava má viac živín
ako strava odporúčaná Americkou Asociácou Srdca,
viac živín ako strava odporúčaná Americkou Diabetickou Asociáciou,
a viac živín ako Americká pyramída odporúčaného jedla.
A preto som začala jesť túto lovecko-zberačskú stravu.
Prebrala som jej koncept, ale pozmenila som ho tak,
aby som zaistila, že dostávam presne tú výživu,
vitamíny, minerály, živiny,
ktoré som identifikovala ako kľúčové pre moje
mozgové bunky a moje mitochondrie.
Táto strava je nasledovná:
3 hrnčeky zelenej listovej zeleniny,
3 hrnčeky zeleniny bohatej na síru,
3 hrnčeky ostro farebnej zeleniny,
mäso zvierat kŕmených trávou,
vnútornosti
a riasy.
3 hrnčeky, to je jeden plný tanier.
Začala som zo zelenou listovou zeleninou,
lebo je bohatá na B vitamíny, vitamíny A, C, K a minerály.
A toto sú dva druhy kelu.
Kel má najviac živín na jednu kalóriu spomedzi všetkých rastlín.
B vitamíny ochránia vaše mozgové bunky a mitochondrie,
vitamíny A a C podporujú vaše imunitné bunky,
vitamín K udržuje vaše cievy a kosti zdravé
a minerály sú kofaktormi pre STOVKY rôznych enzýmov vo vašom tele.
Plus, každodenný tanier listovej zeleniny dramaticky zníži
riziko šedého zápalu, a degeneráciu sietnice.
Pravý a vedúci dôvod slepoty v USA.
Takže, jedzte viac kelu, petržlenu, viac uvarenej zelenej zeleniny,
dajte si častejšie zelený smoothie
a sušené kelové čipsy.
Sú také chutné, že moja dcéra - tínedžerka a jej priatelia ich milujú.
Chcem, aby ste zjedli tri hrnčeky alebo plný tanier
zeleniny bohatej na síru každý deň.
Váš mozog a vaše mitochondrie potrebujú síru.
Vaša pečeň a vaše obličky potrebujú síru,
aby mohli odstrániť toxíny z krvi.
Kapustová rodina je bohatá na síru.
To zahŕňa kapustu, brokolicu, karfiól, ružičkový kel,
vodnicu (okrúhlicu), kvaku, reďkovky, kapustovité listové odrody (raštika) a kel.
Cibuľová rodina je tiež bohatá na síru.
Cibuľa, cesnak, pór, pažítka, šalotka.
A tak isto bohaté sú huby a špargľa.
A tiež chcem, aby ste zjedli tanier alebo 3 hrnčeky,
najlepšie 3 rôzne farby každý deň.
Farby sú flavonoidy a polyfenoly.
Sú silné antioxidanty, ktoré podporia
vašu sietnicu, vaše mitochondrie,
mozgové bunky a odstraňovanie toxínov.
Môžete získať tieto farby zo zeleniny ako
repa (cvikľa), mrkva, papriky, červená kapusta,
alebo ich môžete dostať z bobúľ a ostrofarebného ovocia
ako broskyne a pomaranče.
Chcem aby ste mali vysokokvalitné bielkoviny
ktoré sú bohaté na omega 3 mastné kyseliny.
Omega 3 mastné kyseliny sú veľmi dôležité
na odizolovanie tých spojení ("káblikov") vo vašom mozgu,
sú kritické pre vývin sánky, aby ste mali rovné zuby
a väčší mozog.
Preto jedzte divé ryby, hlavne lososa a sleďa.
Dajte si tiež mäso zo zvierat kŕmených trávou každý deň.
Naše dávne spoočnosti si všetky cenili mäso z orgánov.
Vnútornosti sú koncentrovaný zdroj vitamínov, minerálov a koenzýmu Q10.
Tieto sú veľmi dobré na podporu vašich mitochondrií.
Preto, si doprajte vnútornosti ako pečeň na cibuľke, srdce, jazyk, žalúdok, týmus, pankreas raz za týždeň.
Dávnovekí ľudia boli ochotní precestovať dlhé vzdialenosti alebo obchodovať,
aby si zabezpečili prístup k riasam.
Riasy sú bohatý zdroj jódu a selénu.
Váš mozog potrebuje jód, na výrobu myolínu - izolátora mozgových spojení.
Taktiež postrebuje jód na odstránenie toxínov,
hlavne ortute, železa a ťažkých kovov.
A dostatok jódu znižuje riziko rakoviny prsníka a prostaty.
Štúdie ukazujú, že 80% Američanov má relatívne málo jódu.
Preto si doprajte riasy aspoň raz do týždňa,
aby ste si zabezpečili a udržali potrebnú úroveň jódu.
Väčšina Američanov si nevie predstaviť zjesť 9 hrnčekov
alebo 3 plné taniere zeleniny a bobúľ každý deň.
Ale ak sa zaviažete
zjesť 9 hrnčekov tejto úžasne zdravej zeleniny a bobúľ,
každý deň,
ešte predtým ako si dáte obilniny, zemiaky, mliečne výrobky
dramaticky si zvýšite vitamínový a minerálny obsah stravy.
Plus, dramaticky znížite riziko alergie na potraviny.
Alergie na potraviny a precitlivelosť na potraviny
sú oveľa bežnejšie ako si uvedomujeme.
Je náročné ich diagnostikovať.
Hlavne precitlivelosť na glutén/lepok
- proteín v pšenici, raži, jačmeň...
a na mliečne výrobky, na bielkovinu kazeín.
Sú spojené z mnohými zdravotnými problémami.
Okrem iných aj ekzémy, astma, alergie, neplodnosť,
syndróm dráždivého čreva (irritable bowel syndrom), fibromyalgia
chronická únava, artritída, chronická bolesť hlavy,
neurologické problémy a poruchy správania.
Áno, bude vás to stáť viac, táto krásna zelenina a bobule.
Ale uisťujem vás, že zaplatíte túto sumu tak či tak.
Zaplatíte ju teraz za jedlo, ktoré vám vráti zdravie a vitalitu
alebo zaplatíte za návštevy doktorov, predpisy liekov,
operácie, čas neprítomnosti v práci, predčasný odchod do dôchodku
a starostlivosť v domove dôchodcov.
Výber je váš.
OK, 7 rokov som dostávala najlepšiu liečbu,
najnovšie, najmodernejšie lieky.
A stávala som sa viac a viac bezvládnou.
V novembri 2007 som už nevedela sedieť na obyčajnej stoličke ako sedíte vy teraz.
Musela som byť podopretá v stoličke z nulovou gravitáciou ako na obrázku.
Doma, v práci alebo v posteli.
Vedela som prejsť krátke vzdialenosti s použitím dvoch barlí.
Strácala som kľúče, telefóny, mala som nočné mory,
že môj primár mi viac nedovolí liečiť pacientov.
Vtedy som si zostavila spomínaný jedálniček.
Špeciálne pre moje mozgové bunky a moje mitochondrie.
Vtedy som sa stala moderným lovcom - zberačom.
3 mesiace neskôr som mohla chodiť medzi ambulanciami
s použitím jednej palice.
Mesiac na to som mohla chodiť po celej nemocnici bez palice.
Po 5 mesiacoch som sadla na bicykel.
Prvýkrát za desať rokov.
A obišla som na ňom náš blok.
Deväť mesiacov od zmeny jedálnička som odbicyklovala 18 míľ.
Ďalší rok som absolvovala terénny výlet na koňoch v Kanadských Skalnatých horách.
Ja som tu ako výstraha - indikátor pre vás všetkých, čo sa s vami môže stať.
Máme na výber.
Môžme pokračovať v jedení týchto
lahodných, pohodlných, chutných, polotovarov.
A sledovať seba a naše deti,
ako rástieme do stále väčšej obezity, depresií a cukrovky.
Alebo
môžme pokračovať v sledovaní cien zdravotnej starostlivosti stúpajúcich do neuveriteľných výšok,
privádzajúcich nás na mizinu, ako jedincov aj kolektívne, ako krajinu.
Alebo
môžme jesť pre mitochondrie.
Jesť zeleninu a bobule,
mäso z pasúcich sa zvierat, vnútornosti a riasy.
A mať viac vitality.
My všetci máme na výber.
Ja som si vybrala, že naučím verejnosť,
o uzdravujúcej sile potravín a o klinických štúdiách.
Testujeme moje skúsenosti so sekundárne progresívnou sklerózou multiplex.
Budeme prezentovať naše výsledky v nedeľu
na konferencii o neurovede (neuroscience) 2011.
Výsledky berú dych.
Všetci máme na výber.
Vyzývam vás, staňte sa modernými lovcami - zberačmi.
A jedzte pre svoje mitochondrie - staňte sa veľvyslancami svojich mitochondrií.
Pretože, ak som ja dokázala vstať z vozíčka pomocou tejto stravy,
predstavte si, čo strava prispôsobená pre vaše mitochondrie
môže urobiť pre vás, vašu rodinu, vašu krajinu,
vašu komunitu, váš svet.
Máme na výber.
Čo si vy vyberiete?
Ďakujem.
TEDx Iowa (x = nezávisle TED podujatie)